open-index/open-wikipedia-markdown huggingface dataset:
Hattingh

**Hattingh** is 'n familienaam wat algemeen tussen Afrikaners in Suid-Afrika voorkom.

## Hattings van Suid-Afrika 
Alle Hattinghs in Suid-Afrika stam van die oorspronklike stamvader, Hans Heinrich Hattingh (c. 1665) af. Hy is waarskynlik afkomstig van Spijer in Duitsland. Hy kom in 1685 na Suid-Afrika toe en vestig homself in 1709 op wat vandag bekendstaan as Spierlandgoed net buite Stellenbosch. Hy het ook twee ander plase, La Motte en Hadernas, besit. Hy trou twee keer. Hy trou op 19 Januarie 1689 met Marie de Lanoy, 'n Franse vrou en die weduwee van Ary Lecrévent. Sy eerste huwelik het geen nageslag met die van Hattingh nagelaat nie. Hy trou 'n tweede keer met Susanna Visser (gebore 30 Oktober 1695) en uit hulle huwelik word daar twee seuns gebore waaruit alle Hattinghs in Suid-Afrika stam. 

### Eerste seun 
Die eerste seun is **Christiaan Hattingh** (gebore 5 Junie 1718) en dit is uit sy nageslag wat die Hattingh-familie van die Oos-Kaap stam. Hy trou met Anna Catharina Basson (gebore 1732) en hulle vierde kind is Johannes Hendrik Hattingh, wat op 28 Junie 1750 gebore word. Presies twee eeue later, op 28 Junie 1950, word Maria Magdalena Hattingh, een van sy nageslag, gebore. Hy trou met Maria Johanna Botha (geboortedatum onbekend) en hulle vierde kind is 'n seun, Johannes Frederik wat op 25 Desember 1783 gebore word. Hierdie naam, Johannes Frederik, word een van die familiename van die Hattinghs in die Oos-Kaap. Hy tree in die huwelik met Rachel Potgieter en hulle tweede kind, Johannes Frederik Hattingh, word op 27 April 1803 gebore. 

Johannes Frederik trou met Anna Maria Stroh en hulle het 'n seun wat hulle Johannes Frederik noem. Hy is op 20 Januarie 1833 gebore. Hy tree in die huwelik met Engela Elizabeth Carolina Reynders en hulle oudste kind, 'n seun, word op 17 Maart 1853 gebore. Sy naam is ook Johannes Frederik. 

### Tweede seun 
**Johannes Frederik Hattingh** trek weg uit Cradock en vestig hom in Cala waar hy op 65-jarige ouderdom tydens die griepepidemie van 1918 - 1919 sterf. Hy tree twee keer in die huwelik. Sy eerste vrou is Anna Catharina Botha (gebore in 1856) en hulle het saam 5 kinders. Sy tweede huwelik vind plaas iewers tussen 1892 en 1895. Hy trou met Aletta Johanna Botha wat hom agt kinders ryker maak. Aletta was die dogter van Hercules Johannes Botha en Aletta Johanna Botha wat op 11 Augustus 1873 in die NG Kerk op Dordrecht in die huwelik getree het. Johannes Frederik en Aletta doop hulle 8 kinders in die NG gemeente Elliot.

## Sien ook 
* Vier Hattings het aan die Slag van Bloedrivier deelgeneem.

## Verdere naleeswerk 
* Die Hattingh-familie in Suid-Afrika.  Hattingh, WHJ 1996 (2de uitgawe met indeks tot name).

## Eksterne skakels 
* http://www.hattingh.org/
Ferdie Aston

**Fitzmaurice Thomas Drake Aston** (18 September 1871, Cheltenham, VK - 15 Oktober, 1926, Durban) was 'n Springbokrugbyspeler en Suid-Afrika se vierde Springbokkaptein. 

## Bron 
* Die Kapteins, Edward Griffiths, 2001, 

## Eksterne skakels 
*
Bob Snedden

**Robert Campbell Ditchburn Snedden** (20 Maart 1867, Kirkgate, Dunfermline – 3 April 1931) was ’n Springbokrugbyspeler en Suid-Afrika se tweede Springbokkaptein. Hy was kaptein in een toets.

## Bron 
* Die Kapteins, Edward Griffiths, 2001, 

## Eksterne skakels 
*
Chris Pine

**Christopher Whitelaw "Chris" Pine** (gebore te Los Angeles, Kalifornië, op 26 Augustus 1980) is 'n Amerikaanse akteur.
Loggia

[duimnael|300px|Loggia van die voormalige paleis van Maria van Hongarye te [Hesdin.]]

'n **Loggia** is 'n oop ruimte of galery wat deur stutte of pilare gedra word. Die *loggia* is soms voorsien van 'n borswering of balustrade.

Die *loggia* kan deel van 'n gebou wees of selfs losstaande voorkom. 'n Moderne variant hiervan is 'n balkon wat binne die (skuins) dakvlak lê.

Die loggia was hoog in die mode tydens die Renaissance. In die besonder in Florence, Italië is die loggia heelwat gebruik, dikwels op hoeke van huise of op die boonste verdieping, direk onder die dak. 'n Beroemde voorbeeld is die Loggia dei Lanzi.

## Sien ook 
* Veranda
Alex Frew

**Alexander Frew** (24 Oktober 1877, Newmilns, Ayrshire, VK - 29 April, 1947, Houtbaai) is 'n Springbokrugbyspeler en Suid-Afrika se sesde Springbokkaptein. 

## Bron 
* Die Kapteins, Edward Griffiths, 2001, 

## Eksterne skakels 
* 
* http://www.espnscrum.com/southafrica/rugby/player/1008.html
Pieter Kuyper Albertyn

**Pieter Kuyper Albertyn** (27 Mei 1897, Kleinmond, - 7 Maart, 1973, Kaapstad) is 'n Springbokrugbyspeler en Suid-Afrika se veertiende Springbokkaptein. Hy was kaptein in vier toetse.

[duimnael|links|340px|Die Springbokspan vir die derde toets teen die Britse besoekers op [13 September 1924 in Port Elizabeth. Staande: SR Townsend (keurder), TJ Dobbin (keurder), N du Plessis, AF Markotter (keurder), J le Grange, J van Druten, WA Millar, N Bosman, WF Schreiner (voorsitter, SA keuringskomitee), FW Mellish, M Ellis.
Sittende: D Devine, BL Osler, PK Albertyn (kaptein), TL Kruger (onderkaptein), AP Walker, BE van der Plank.
Voor: J Slater, JS de Kock, K Starke.]]

## Bron 
* Die Kapteins, Edward Griffiths, 2001, 

## Eksterne skakels 
*
Theo Pienaar

**Theodorus Barend Pienaar** (* 23 November 1888, Barrydale – 14 November 1960) was 'n Springbokrugbyspeler en is gekies as toerkaptein gedurende die 1921-toer na Nieu-Seeland en Australië, maar nie vir die toetse nie en het Suid-Afrika dus nooit aangevoer as toetskaptein nie.

## Bron 
* Die Kapteins, Edward Griffiths, 2001, 

## Eksterne skakels 
*
Errol Tobias

**Errol George Tobias** (gebore 18 Maart 1950, Caledon) is 'n voormalige Springbokrugbyspeler wat ses toetse vir Suid-Afrika gespeel het. Hy het in 1981 die eerste bruin speler vir die Springbokke geword en is deur die hoofafrigter Danie Craven benoem.

## Bron 
* Die Kapteins, Edward Griffiths, 2001, 

## Eksterne skakels 
*
Joel Stransky

**Joel Theodore Stransky** (gebore 16 Julie 1967) is 'n voormalige Springbokrugbyspeler. Hy was deel van Suid-Afrika se wenspan tydens die Rugbywêreldbeker 1995, tewens hy het die wenpunte in die eindstryd teen die All Blacks aangeteken.

## Vroeë lewe
Stransky is in Pietermaritzburg, Suid Afrika gebore. Hy is van Engelse- en Tsjeggiese afkoms; en Joods vanaf sy pa se kant. Hy het sy skoolopleiding by Maritzburg College ondergaan en is afgerig deur Skonk Nicholson, 'n welbekende afrigter in skolerugby. Ná sy militêre diensplig in Pretoria het hy aan die Universiteit van Natal studeer.

## Bron 
* Die Kapteins, Edward Griffiths, 2001, 

## Verwysings 
## Eksterne skakels 
*
Curriebeker 2003

Die **2003 ABSA Curriebeker** is in 2003 tussen provinsiale spanne in Suid-Afrika beklink. Die Blou Bulle wen die beker nadat hulle die Sharks met 40–19 in die eindstryd op Loftus Versfeld verslaan.
Curriebeker 2001

Die **2001 ABSA Curriebeker** is in 2001 tussen provinsiale spanne in Suid-Afrika beklink. Die Westelike Provinsie wen die beker nadat hulle die Sharks met 29–24 in die eindstryd op Nuweland verslaan.
Kampanië

duimnael|links|Marina Grande op die eiland Capri
**Kampanië** (Italiaans: **Campania**) is 'n streek in Suid-Italië. Kampanië grens in die noordweste aan Latium (*Lazio*), in die noorde aan Molise, in die noordooste aan Apulië, in die ooste aan Basilicata en in die weste aan die Tirreense See. Die streek beslaan 13&nbsp;595&nbsp;km² en het ongeveer 6 miljoen inwoners in 2004 gehad. Kampanië se hoofstad en grootste stedelike nedersetting is Napels (*Napoli* in Italiaans).

Die naam van die streek is regstreeks van Latyns afgelei, die Romeine het die streek **Campania felix** genoem, wat *gelukkige land(skap)* beteken. Die gebied was in die antieke tydperk die gewildste vakansiebestemming vir Romeine wat vanaf 95 n.C. deur die grootpad Via Domitiana met die hoofstad Rome verbind is. Talle villa's het in die gebied ontstaan, veral in die strandoord en warmbad Baiae, 'n stadsbuurt van Cumae, wat vanaf die 1ste eeu v.C.  tot die sentrum van antieke Italië se toerismebedryf ontwikkel het (sien die artikel oor toerisme).

## Provinsies 
Die streek word in vyf provinsies opgedeel:
* Avellino
* Benevento
* Caserta
* Metropolitane Stad Napels (hoofstad)
* Salerno

## Verwysings
Pisa

**Pisa** is 'n stad in Italië naby die mond van die Arnorivier in die streek Toskane. Dit is ook die hoofstad van die provinsie Pisa. Die stad het ongeveer 89&nbsp;940 inwoners, hulle word *Pisano* (enkelvoud) en *Pisani* (meervoud) genoem.

Die stad is veral beroemd vir sy Skewe Toring van Pisa.

## Bekende persone wat hier gebore is 
* Jason Acuña
* Guglielmo Agnelli
* Christian Amoroso
* Anselm of Capraia
* Gerardo Appiani
* Giovanni di Balduccio
* Iacopo Balestri
* Michele Bartoli
* Ercole Bazicaluve
* Alfredo Biondi
* Alessandro Birindelli
* Bona of Pisa
* Guido Buffarini Guidi
* Philippe Buonarroti
* Ulisse Dini
* Pope Eugene III
* Fibonacci
* Galileo Galilei
* Giovanni Galli
* Orazio Gentileschi
* Ugolino della Gherardesca
* Ignazio Hugford
* Enrico Letta
* Fabio Lione
* Dario Marianelli
* Francesco Marianini
* Giuseppe Melani
* Antonio Pacinotti
* Pandolfo Masca of Pisa
* Andrea Parola
* Giovanni Pisano
* Nino Pisano
* Bruno Pontecorvo
* Gillo Pontecorvo
* Girolamo Riminaldi
* Orazio Riminaldi
* Titta Ruffo
* Rustichello da Pisa
* Paolo Savi
* Sidney Sonnino
* Marco Storari
* Antonio Tabucchi
* Terramagnino da Pisa
* Francesco Traini
* Soozie Tyrell

## Susterstede 
* , Kolding
* , Angers
* , Acre
* , Niles
* , Unna
* , Cagliari
Stromboli

duimnael|links|Ligging van Stromboli.
duimnael|links|Uitbarsting in 1980.
**Stromboli** is 'n klein vulkaaneiland in die Tirreense See. Die eiland het 'n oppervlakte van 12,6 vierkante kilometer en is 918 meter hoog. Een van die drie aktiewe vulkane van Italië kan hier gevind word.

Vanaf die seebodem gemeet is die eiland eintlik 'n drieduisend meter hoë vulkaan, waarvan ongeveer een derde bo die water uitsteek. Die eiland word deur ongeveer 450 mense bewoon (2002).

In 2002 is 'n Duitse toeris hier oorlede nadat hy deur 'n blok gestolde lawa uit die vulkaan getref is. Die uitbarstings is egter meestal klein en nie gevaarlik nie.
SAW

**SAW** kan na een van die volgende verwys:

* Suid-Afrikaanse Weermag, krygsmag van Suid-Afrika tussen 1912 en 1994. 
* Suid-Afrika-wet, wet waardeur die Unie van Suid-Afrika tot stand gekom het.
* IATA-kode vir die Sabiha Gökçen Internasionale Lughawe
Spier, Nederland

**Spier** is 'n dorp in die Nederlandse provinsie Drenthe. Dit ressorteer onder die munisipaliteit Midden-Drenthe, en lê omtrent 11&nbsp;km noord van Hoogeveen. Spier is ten ooste van die A28, by die kruising met die provinsiale weg N855 geleë.

In 2001 het die dorp 91 inwoners gehad. Die beboude deel van die dorp was 0.036&nbsp;km2, en het 35 wonings bevat.
Die statistiese area "Spier", wat ook die omliggende landelike gebied insluit, het 'n bevolking van omtrent 370.

## Verwysings 
## Eksterne skakels 
* Dorp-Spier.nl
Vlag van Guyana

Die **nasionale vlag van Guyana** is op 26 Mei 1966 amptelik in gebruik geneem.  Die vlag vertoon twee driehoeke met hul basisse teen die vlagpaalkant, ’n rooi driehoek met swart fraaiings op ’n geel driehoek met wit fraaiings wat wys in die rigting van die wapperkant, albei op ’n enkele groen baan.  Die vlag is deur Whitney Smith, ’n Amerikaner ontwerp, maar was aanvanklik sonder die fraaiings wat later op aanbeveling van die College of Arms van die Verenigde Koninkryk bygekom het.

## Simboliek 
Die kleure van die Guyaanse vlag dra die volgende simboliese waardes:  groen stel landbou en woude voor, wit stel riviere en water voor, goud stel die minerale rykdom van Guyana voor, swart stel uithouvermoë voor en rooi stel ywer en dinamika voor.

## Ander vlae 
As deel van die Britse Ryk was Guyana se vlag vir ’n tyd lank die blou Britse vaandel met die koloniale wapen in die wapperkant.  ’n Nie-amptelike rooi weergawe is op see gebruik.  Die eerste vlag is in 1875 bekendgestel en is in 1906 en 1955 effens verander.  Soos alle Britse vaandels was hierdie vlae in die verhouding 1:2.

Lêer:Flag of British Guiana (1875–1906).svg|  Vlag van Brits-Guiana, 1875 tot 1906
Lêer:Flag of the Republic of Independent Guyana (1887-1904).svg| Vlag van die Republiek van Onafhanklike Guyana, 1887 tot 1904
Lêer:Flag of British Guiana (1919-1955).svg|  Vlag van Brits-Guiana, 1906 tot 1955, in 1919 het die wit skyf weggeval
Lêer:Flag of British Guiana (1955–1966).svg|  Vlag van Brits-Guiana, 1955 tot 1966

## Sien ook 
## Verwysings 
## Eksterne skakels 
*  Guyana by *Flags of the World*.
*
Azanian People's Liberation Army

**APLA** (afkorting vir die ''Azanian People's Liberation Army*, Afrikaans: *Bevrydingsmag van die Azaniese Volk'') was die gewapende militêre vleuel van die PAC. Die PAC het APLA gebruik om teen die apartheidsregime van Suid-Afrika te veg.

APLA is in 1994 by die Suid-Afrikaanse Nasionale Weermag ingelyf. Dit is nie bekend hoeveel mense deur hulle aksies om die lewe gebring of gewond is nie.
Taylor Lautner

**Taylor Lautner** (gebore te Grand Rapids, Michigan, op 11 Februarie 1992) is 'n Amerikaanse akteur. Hy is veral bekend vir sy vertolking van Jakob Swart in die *Twilight Saga*-reeks. Voor dit het hy onder andere in familiefilms soos *The Adventures of Sharkboy and Lavagirl* en *Cheaper by the Dozen 2* gespeel.
Universiteit van KwaZulu-Natal

duimnael|links|Pietermaritzburg-kampus
Die **Universiteit van KwaZulu-Natal** of **UKZN** is 'n universiteit met vyf kampusse wat almal in die provinsie van KwaZulu-Natal in Suid-Afrika geleë is. Die universiteit is op 1 Januarie 2004 gestig nadat die **Universiteit van Natal** en die **Universiteit van Durban-Westville** saamgesmelt het. Tydens die apartheidsjare is die Universiteit van Natal vir blanke persone en die Universiteit van Durban-Westville vir persone van Asiatiese oorsprong gebruik.

## Geskiedenis
Die Natalse Universiteitskollege is in 1910 in Pietermaritzburg gestig. Die kollege gee onderwys en grade namens the Universiteit van Suid-Afrika. In 1931 is die Howardkollegegebou in Durban ter ere van Howard Davis, wie in die Slag van die Somme gesneavel het, geopen, in 1946 is 'n fakulteit landbou in Pietermaritzburg deur die Suid-Afrikaanseregering  goedkeur en in 1947 'n Medieseskool vir nie-blanke studente goedgekeur.

In 1949 het die kollege 'n oktrooi ontvang waaronder dit universiteitstatus verkry het en bekend gestaan ​​het as die Universiteit van Natal.

Onder die Apartheidsregime is die Universiteitskollege vir Indiërs in 1960 op Salisbury-eiland in Durbanbaai vlakby die Durban-hawe gestig. In 1971 is universiteitstatus aan die kollege toegeken en die volgende jaar is dit na die Universiteit van Durban-Westville herdoop en na sy kampus is na Westville verskuif.
* Imani Sanga, komponis en etnomusiekoloog
* Lize Heerman, sangeres en mediapersoonlikheid
* Gita Ramjee, wetenskaplike en navorser in MIV-voorkoming
* Ncoza Dlova, eerste swart dermatoloog afgestudeer aan die universiteit
* Mondo Mazwai
* Nokwanda Makunga, biotegnoloog

### Universiteit van Natal 
* Steve Biko, anti-apartheid aktivis
* Tommy Bedford, rugbyspeler en anti-apartheid aktivis
* Johannes van Staden, wêreldberoemde botanikus
* Shaun Pollock, krieketspeler

## Sien ook 
* Lys van universiteite in Suid-Afrika

## Verwysings 
## Eksterne skakels 
* UKZN se amptelike webtuiste
Tecnológico de Antioquia

**Tecnológico de Antioquia - Institución Universitaria** (**TdeA**), ook bekend as **Tecnológico de Antioquia**, is 'n instelling van hoër onderwys in Colombia, geleë in die departement van Antioquia, wat tegniese, tegnologiese, professionele en gevorderde opleiding bied. Hulle hoofkantoor is in die stad Medellín geleë. Tech word tans beskou as een van die beste kolleges van Colombia.

## Eksterne skakels 
* Tecnológico de Antioquia 
* TdeA-tv
* Tecnológico de Antioquia on Twitter
Club Deportivo Lugo

**Club Deportivo Lugo** is 'n sokkerklub in die Spaanse liga geleë in Lugo (Galisië). Dit is gestig in 1953 deur die samesmelting van *Ximnástica Lucense* en *Club Deportivo Polvorín*. Die Lugo's speel hul tuiswedstryde op Anxo Carro Stadion wat in 1974 geopen is.

## Ligaposisies
North Head-vuurtoring, Saldanhabaai

Die **North Head-vuurtoring** in Saldanhabaai is 'n 21 meter (70 voet) hoë ronde betontoring met 'n fokale vlak van 34&nbsp;m (112 voet). Dit is geverf met swart en wit spriaalbande en lewer drie wit flitse elke 20 sekondes. Die vuurtoring staan op die noordelike oewer, by die ingang van Saldanhabaai-hawe. Dit is een van twee vuurtorings by die ingang van die hawe. Die ander toring is die South Head-vuurtoring aan die suidelike kant van die hawe-ingang. Die reguit lyn tussen die twee vuurtorings is die amptelike aankomslyn vir skepe wat die hawe binnegaan.

## Geskiedenis 
Die eerste vuurtoring by North Head, Saldanhabaai, wat in 1939 opgerig is, was 'n gaslantern met 'n mishoring wat op 'n vierkantige betonpilaar gemonteer was. Dit was voldoende om klein vissersbote in en uit Saldanhabaai-hawe te begelei, maar namate groter skepe die hawe begin gebruik het vir die uitvoer van ystererts, was dit nodig om die vuurtoring op te gradeer.

In 1969 is die vuurtoring opgegradeer na 'n 21 meter hoë tralietoring met 'n elektriese lig. Die tralietoring is in 2005 vervang met die huidige betontoring.

## Sien ook 
* Vuurtorings van Suid-Afrika

## Verwysings
PRASA

**PRASA** (afkorting vir *Passenger Rail Agency of South Africa*, oftewel *Passasierspooragentskap van Suid-Afrika*) is 'n staatsbeheerde onderneming wat vir meeste van die spoorvervoer in Suid-Afrika verantwoordelik is. Dit bestaan uit vier takke:
* Metrorail, wat spoor-pendeldienste in stedelike gebiede lewer;
* Shosholoza Meyl, wat streek- en inter-stedelike spoordienste lewer;
* Autopax, wat streek- en inter-stedelike busdienste lewer; en
* Intersite, wat die eiendom wat deur PRASA besit word bestuur.

## Hoof Uitvoerende Beamptes 
## Korrupsie
'Dr' Mshushisi Daniel Mthimkhulu, algemeen bekend as Daniel Mthimkhulu, het hom sedert 2010 bedrieglik as 'n hoogs gekwalifiseerde ingenieur voorgedoen, wat aan hom 'n opgeblase salaris besorg het, en hom in 'n sentrale rol geplaas het in die verkryging van lokomotiewe. Hy het slegs oor matrieksertifikaat beskik, maar het geroem op 'n nasionale diploma en BTech-graad van die Vaal Universiteit van Tegnologie, 'n meestersgraad van Wits Universiteit, en 'n doktorsgraad in ingenieursbestuur van die Technische Universität München in Duitsland. Danksy hierdie vals geloofsbriewe is hy in 2010 in die senior rol van Uitvoerende Bestuurder: Ingenieursdienste aangestel. 'n Vervalste werkaanbodbrief van 'n Duitse maatskappy (DB Schenker) is gebruik om Prasa te oorreed om sy jaarlikse salaris byna te verdubbel van R1,6 miljoen tot R2,8 miljoen. Hy het gou by die "hoë treine"-skandaal betrokke geraak. Hy was 'n sleutelfiguur in die 2013-verkryging van 13 Afro 4000-lokomotiewe van die Spaanse vervaardiger Vossloh España. Later is bevind dat die treine te hoog was vir Suid-Afrika se standaard-spoorwegnetwerk, wat Prasa miljarde aan verliese en nodige wysigings gekos het. Mthimkhulu is in Januarie 2022 skuldig bevind aan drie aanklagte van bedrog en is in September 2024 tot 15 jaar tronkstraf gevonnis. Die hof het hom ook gelas om R5,7 miljoen in bedrieglik verkrygde verdienste terug te betaal.

## Verwysings
## Eksterne skakels 
* PRASA se amptelike webtuiste
* Metrorail 
* Shosholoza Meyl 
* Autopax 
* Intersite
Jinja

**Jinja** is 'n dorp in die ooste van Uganda, ongeveer 90 kilometer noordoos van die hoofstad Kampala. Dit lê op die oostelike oewer van die Victoriameer. Jinja is die hoofstad van die gelyknamige distrik Jinja en dit is ook die hoofstad van die Busoga-koninkryk.

Die streek is bekend vir sy vrugbare grond en oorvloedige reënval. Boerdery is dan ook die grootste industrie, maar metaalverwerking, leer- en papierfabrieke word ook hier aangetref. Omdat die dorp ook 'n hawe aan die Victoriameer het, verskaf die visindustrie ook heelwat werksgeleenthede.

Jinja het ongeveer 110&nbsp;000 inwoners en die gemiddelde jaarlikse inkomste per persoon in ongeveer 70 euro. Die vernaamste tale wat hier gepraat word is Lusoga en Luganda.

Die Nylrivier ontspring net buite Jinja.
Breekwater-vuurtoring, Kaapstadse Hawe

duimnael|regs|300px|Breekwater-vuurtoring by Kaapstadse Hawe

Die **Breekwater-vuurtoring** by die Kaapstadse Hawe is 'n 10 meter (33 voet) hoë vierkantige tralietoring met 'n fokale vlak van 13 meter (43 voet). Die toring was eers groen met 'n wit lanterndak, maar nou is die hele toring groen geverf. Die toring is geleë aan die punt van die breekwater, teen die noordwestekant van die hawe, en verskaf 'n groen flits elke 10 sekondes.

## Geskiedenis 
Die vuurtoring vervang 'n lamppaallig wat in 1916 geïnstalleer is.

## Sien ook 
* Vuurtorings van Suid-Afrika

## Verwysings
Pretoria Boys High School

duimnael|Die skool se hoofgebou.
**Pretoria Boys High School**, ook bekend as **Boys High** of **PBHS**, is 'n openbare Engels-medium skool vir seuns in Brooklyn, Pretoria in die Gautengprovinsie van Suid-Afrika.

Die skool se kenmerkende rooi baksteengeboue is as 'n nasionale monument verklaar. Die geboue is in die neoklassieke styl gebou en dateer uit 1909. Die hoofgebou van die skool, geleë op Waterkloofkop, sit in die verte reg teenoor die Uniegebou op Meintjieskop.

Die skool het tans sowat 1500 leerders, insluitende 300 koshuisgangers. Daar is drie koshuise op die skoolterrein: *Rissik House* en *Salomo House* is in 1909 saam met die oorspronklike skoolkompleks voltooi, terwyl *School House* eers 'n paar jaar later gebou is.

Sportgeriewe sluit in rugby-, krieket- en hokkievelde, 'n gimnasium, twee swembaddens (een vir waterpolo), Olimpiese standaard atletiekgronde, verskeie tennis- en muurbalbane, 'n paar basketbalbane, 'n AstroTurf-baan, en 'n muur vir rotsklim. Die skoolterrein sluit ook 'n tweede kampus (Pollock kampus) in met 'n aangeplante dennebos, 'n skietbaan wat nou vir boogskiet gebruik word, 'n amfiteater en 'n kunsmatige meer (Loch Armstrong). Die gronde vorm 'n beskermde voëlreservaat en is die tuiste van verskeie voëlspesies.

Die skool het 'n goed gevestigde musikale tradisie en beskik oor 'n formele simfonie-orkes, jazz-ensemble, Dixie-orkes, koor, pyporkes en folkgroep.

## Bekende alumni 
* John Smit, Springbokkaptein en -rugbyspeler.
* Elon Musk, internet- en ruimtelanseringsentrepreneur.

## Eksterne skakels 
*
Driehoek (sterrebeeld)

Die **Driehoek** (Latyn: *Triangulum*) is ’n sterrebeeld in die noordelike hemelruim en moenie verwar word met die Suidelike Driehoek nie. Die naam kom van die drie helderste sterre, met ’n helderheid van 3 of 4&nbsp;mag, wat ’n nou driehoek vorm. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde.

## Ruimtevoorwerpe 
Die Driehoek het geen sterre wat ’n helderheid van 1&nbsp;mag het nie. Sy helderste ster is die wit reusester Beta Trianguli (β Tri) van 3&nbsp;mag. Die tweede helderste is die geel-wit subreus Alpha Trianguli (α&nbsp;Tri, ook bekend as Caput Trianguli) van 3,41&nbsp;mag. Die derde ster, 6&nbsp;Trianguli, is ’n dubbelster met ’n merkbare kleurkontras wat deur ’n medium-groot teleskoop in ’n sterk geel en dowwe blou ster geskei word. Albei dié sterre is self ook dubbelsterre.

Die Driehoek-sterrestelsel, ook bekend as Messier&nbsp;33, wat in die 1600's deur Giovanni Battista Hodierna ontdek is, is sowat 2,3&nbsp;miljoen ligjare van die Aarde af. Teen ’n helderheid van 5,8&nbsp;mag kan dit op ’n baie donker nag met die blote oog gesien word. Dit het ’n deursnee van 46&nbsp;000 ligjare en is dus kleiner as die Melkweg. Die sterrebeeld bevat ook verskeie ander, dowwer sterrestelsels.

## Sien ook 
* Suidelike Driehoek

## Verwysings 
## Eksterne skakels 
* The Deep Photographic Guide to the Constellations: Triangulum
* The clickable Triangulum
* Star Tales – Triangulum

* 15px Hierdie artikel is vertaal uit die Engelse Wikipedia
Voorstad

duimnael|regs|300px|Tipiese indeling van 'n Amerikaanse voorstad.

'n **Voorstad** is 'n behuisingsplek wat teen die kant van 'n groter sentrale stad geleë is. Die verskil tussen 'n buitewyk en 'n voorstad is dat 'n voorstad bestuurlik onafhanklik is en dus buite die stadsgrense lê. 

Voorstede loop gewoonlik aaneen met die stad en word deur sommige as deel van die stad gesien. In Suid-Afrika word die term egter gebruik om stede in kleiner gebiede te verdeel, maar die munisipale bestuur berus steeds by die groter stad.

## Sien ook 
* Lys van Pretoria se voorstede
* Lys van Kaapstad se voorstede

## Eksterne skakels 
*
Suidelike Driehoek

Die **Suidelike Driehoek** (Latyn: *Triangulum Australe*) is ’n klein sterrebeeld in die suidelike hemelruim. Net soos die Driehoek in die noordelike hemelruim kom sy naam van die drie helderste sterre wat ’n driehoek vorm. Dit is in die 16de eeu geskep.

## Ruimtevoorwerpe 
Die drie helderste sterre is Alpha, Beta en Gamma Trianguli Australis. Eersgenoemde is ’n helder reusester van 1,91&nbsp;mag wat 391 ligjare van die Aarde af is. Beta Trianguli Australis is ’n dubbelster met ’n helderheid van 2,85&nbsp;mag. Die derde lid van die driehoek het ’n helderheid van 2,87&nbsp;mag. Buite die driehoek, naby Beta, lê die vierde helderste ster van die sterrebeeld, Delta Trianguli Australis, met ’n helderheid van 3,8&nbsp;mag.

Die Suidelike Driehoek lê in die Melkweg en bevat dus baie sterre, maar nie ander beduidende voorwerpe nie. Daar is ’n oop sterreswerm, ’n paar planetêre newels en ’n paar dowwe sterrestelsels. Die oop swerm, NGC&nbsp;6025, het sowat 30 sterre met ’n helderheid van tussen 7 en 9&nbsp;mag. Dit is sowat 2&nbsp;500 ligjare van die Aarde af en sowat 11&nbsp;ligjare in deursnee. NGC&nbsp;5979 is ’n planetêre newel van 12,3&nbsp;mag en Henize&nbsp;2-138 ’n kleiner newel van 11&nbsp;mag. NGC&nbsp;5938 is ’n verafgeleë spiraalvormige sterrestelsel wat sowat 300&nbsp;miljoen ligjare van die Aarde af is.

## Sien ook 
* Driehoek

## Verwysings 
## Eksterne skakels 
* The Deep Photographic Guide to the Constellations: Triangulum Australe
* Starry Night Photography: Triangulum Australe
* Star Tales – Triangulum Australe
* Triangulum Australe

* 15px Hierdie artikel is vertaal uit die Engelse Wikipedia
Springbokafrigters

duimnael|upright|Peter de Villiers
duimnael|upright|Jake White groet ondersteuners
duimnael|upright|Danie Craven

Die artikel lys die **Springbokafrigters** wat die Springbokke afgerig het. Die afrigters sedert die All Blacktoer van 1949 na Suid-Afrika is as volg:

## Notas 
**1**   Rugbywêreldbekerwenners.

## Sien ook 
* Blitsbokke
* Junior Bokke
* Opkomende Springbokke
* Springbokke
* Springbokkapteins

## Verwysings
Geelrivier

Die **Geelrivier** (Chinees: 黄河 / 黃河 *Huáng Hé* ) is naas die Nyl, Amasone en Yangtze die wêreld se vierde langste rivier. Die rivier, met 'n lengte van 5&nbsp;464&nbsp;km, is naas die Yangtze die tweede langste rivier in die Volksrepubliek China en in Asië. Die naam van die Geelrivier is afgelei van die geel sediment, wat die rivier uit die Gobi-woestyn meevoer.

duimnael|links|Die boloop van die Geelrivier naby Qinghai
[duimnael|links|Die Geelrivier in [Lanzhou]]
Die Geelrivier ontspring in die Hoogland van Tibet, halfpad tussen Lhasa en Xining, sowat 450 km oos van die Yangtze se oorsprong. Van hier af vloei die rivier in 'n oostelike rigting met 'n sigsagroete en word dit in Tibettaans *Ma-chu* (རྨ་ཆུ, letterlik "rivier van die pou") genoem. Vervolgens vloei die Geelrivier in 'n noordelike rigting, waar dit Binne-Mongolië se grens bereik. Hier maak die rivier 'n groot boog om die Ordos-plato en vloei verder in 'n suidelike rigting tot in die Sanmenxia-dam. Hier mond die Wei He naby die ou keiserstad Xi'an in die Geelrivier uit. Noord van die Funiushan-gebergte draai die Geelrivier in 'n oostelike rigting deur die Xiaolangdi-dam, asook die provinsies Shanxi en Shaanxi, en verlaat daarna die kloofryke bergland. Sowat 45 km oos van Kaifeng vloei die rivier in 'n noordoostelike rigting deur sy afsettingsgevormde vlaktes. Meer as 500&nbsp;km na Kaifeng mond die Geelrivier tussen Tianjin en die Shandong-skiereiland uit in die Golf van Bohai, 'n deel van die Geelsee.

Die Geelrivier word deur die Keiserkanaal met die Yangtze verbind. Die grootste stede aan die rivier is Lanzhou, Wuhai, Baotou, Kaifeng en Jinan. 

## Verwysings 
## Eksterne skakels 
*
Gray Hofmeyr

**Gray Hofmeyr** (gebore 6 Februarie 1949) is 'n Suid-Afrikaamse film- en televisieregisseur. Hy het al verskeie toekennings vir sy werk ontvang. Meer as twintig akteurs en aktrises het al toekennings onder sy leiding ontvang. Hy is 'n agterkleinseun van ds. Jan Hendrik Hofmeyr, 40 jaar lank leraar van die NG gemeente Somerset-Oos en 'n kleinseun van Willie Hofmeyr, jare lange hoof van Boys' High in Pretoria.

## Filmografie 
* Jock of the Bushveld (1992)
* Sweet 'n Short (1992)
* There's a Zulu On My Stoep (1993)
* Mr Bones (2001)
* Mama Jack (2005)
* Mr Bones 2 (2008)
* Schuks Tshabalala's Survival Guide to South Africa (2010)
* Mad Buddies (2012)

## Eksterne skakels 
*
Tanit Phoenix

**Tanit Phoenix** (gebore 24 September 1980) is 'n Suid-Afrikaanse modemodel, aktrise en grimeerkunstenaar. Sy is bekend vir haar swemdrag en onderklere-fotosessies nadat sy in 2003 in 'n Sports Illustrated Swimsuit-uitgawe verskyn het en in dieselfde jaar in die tydskrifte GQ en FHM.

## Modelloopbaan
Phoenix se loopbaan het in Durban begin op die jeugdige ouderdom van 14, nadat sy deur 'n modelleeragent ontdek is in haar tuisdorp, Westville. Visine, Schweppes, American Swiss Jewellery, Citroën C3, Nivea, Alberto VO5, Aria, Transition Lenses, Volvic, Distractions lingerie  asook Veet televisie-advertensies.

## Filmografie 
**Crazy Monkey Presents Straight Outta Benoni* (2005)
**Lord of War* (2005)
**Maya* (2008)
*''Schuks Tshabalala's Survival Guide to South Africa* (2010)
**Lost Boys: The Thirst* (2010)
* *Spud* (2010)
**Death Race 2* (2010)
**Mad Buddies* (2012)
**Death Race 3: Inferno* (2013)
* *Gallowwalkers'' (2013)

## Verwysings 
## Eksterne skakels 
*
Kenneth Nkosi

**Kenneth Nkosi** (gebore 19 Junie 1973) is 'n Suid-Afrikaanse akteur.

## Filmografie 
* *Saints, Sinners and Settlers* (TV mini-reeks), 1999
* ''Gaz'lam* (TV-reeks), 2004-2005 as die pastoor
* *Max and Mona*, 2004 as priester 3
* *Tsotsi*, 2005 as Aap
* *Society* (TV-reeks), 2007 as Paris
* *Mafrika'' (video), 2008 as 'n speurder
* *Jerusalema*, 2008 as Lucas Sithole
* *District 9*, 2009 as Thomas
* *White Wedding*, 2009 as Elvis
* ''The No. 1 Ladies' Detective Agency* (TV-reeks), 2009 as Two Shots Pulani
* *Skeem*, 2011 as Lucas
* *Paradise Stop*, 2011 as Ben Khumalo
* *Mad Buddies'', 2012 as Beast

## Eksterne skakels 
*
Golf van Napels

[duimnael|links|'n Uitsig oor die Golf van Napels by [Napels met Vesuvius in die agtergrond]]
Die **Golf van Napels** (Italiaans: *Golfo di Napoli*, Napolitaans: ''Gurfo 'e Napule'') is 'n baai aan die weskus van Suid-Italië in die Italiaanse streek Kampanië.

Aan die Golf van Napels lê (kloksgewys van noordwes na suidoos) die ruïnes van die ou Romeinse stad Baiae, die stad Pozzuoli met die Campi Flegrei, die stad Napels, die vulkaan Vesuvius met die opgrawings van die Romeinse stede Pompeji en Herculaneum en uiteindelik die stede Torre del Greco en Castellammare di Stabia. Aan die suidoostekant word die Golf van Napels deur die skiereiland van Sorrento begrens.

Die Golf van Napels word min of meer 'verleng' deur drie eilande: Capri in die suide en Ischia en Procida in die noorde. Verdere eilande is Vivara ten suidweste van Procida en Nisida (by Pozzuoli). In die middel van die Golf van Napels is daar egter geen eilande nie. Een moontlike verklaring hiervoor is dat die hele Golf van Napels die krater (kaldera) van 'n supervulkaan kan wees.

## Eksterne skakels
South Head-vuurtoring, Saldanhabaai

Die **South Head-vuurtoring** in Saldanhabaai is 'n 22 meter (75 voet) hoë, ronde betontoring met 'n fokale vlak van 35 meter (115 voet). Die boonste helfte is 'n diep geel en die onderste helfte wit.

Die toring lewer vier wit flitse elke 30 sekondes. Dit staan op die suidelike oewer, by die ingang van Saldanhabaai-hawe. Dit is een van twee vuurtorings by die hawe-ingang. Die ander een is die North Head-vuurtoring aan die noordekant van die ingang. Die reguit lyn tussen die twee vuurtorings is die amptelike aankomslyn vir skepe wat die hawe binnegaan.

## Geskiedenis 
Die voorganger van die huidige betontoring was 'n 21&nbsp;m hoë tralietoring wat in Desember 1969 in gebruik geneem is.
Die huidige betontoring is op 7 Desember 2000 in gebruik geneem.

## Sien ook 
* Vuurtorings van Suid-Afrika

## Verwysings
Mad Buddies

**Mad Buddies** is 'n Engelse rolprent wat in 2012 vrygestel is. Die regisseur was Gray Hofmeyr. Die skryfwerk is gesamentlik deur Gray Hofmeyr en Leon Schuster behartig. Die hoofrolspelers is Leon Schuster, Kenneth Nkosi, Tanit Phoenix en Alfred Ntombela. Die verspreidingsregte is deur The Walt Disney Company oorgekoop, nietemin word die film nie onder hulle handelsmerk versprei nie.

## Genre 
Die rolprent is 'n komedie. Die ouderdomsperk is 10 jaar (geweld).

## Hoofrolspelers 
* Leon Schuster as Boetie
* Kenneth Nkosi as Beast
* Tanit Phoenix as Kelsey
* Alfred Ntombela as minister Mda.

## Storielyn 
Boetie (Schuster) en Beast (Nkosi) is aartsvyande wat gedwing word om 'n reis saam te onderneem as deel van 'n realiteit-TV-reeks. Hulle stamp gedurig koppe totdat hulle besef dat hulle ingeloop is en kragte saamsnoer om wraak te neem.

## Eksterne skakels 
* 
*
Anagram

400px|duimnael|Voorbeeld van 'n anagram.

'n **Anagram** of **letterkeer** is 'n woord of sin, gevorm uit die letters van 'n ander woord of 'n ander sin, maar in 'n ander volgorde. Die opmaak van anagramme is 'n gewilde woordspeletjie. Anagramme word ook dikwels as 'n pseudoniem gebruik.

## Voorbeeld 
Gegewe 'n woord soos *TEGNIKUS* is die volgende anagramme moontlik:
* SUIGTENK
* GIETKUNS
* KUNSTIGE

Nog enkele anagramme:
* *MOESIES*  – EMOSIES
* *RENDIERE*  – DREINEER

Woorde wat anagramme vorm, kan heeltemal verskillende betekenisse hë, maar wel verwant wees wanneer woorddele bloot omgeruil word, byvoorbeeld:
* *BLOMTUIN*  – TUINBLOM

Anagramvorming kan selfs 'n speletjie word waar mense 'n woord probeer vorm uit al die letters in hul eie naam of name en titels. Uit  *SUSTER OLIVIER* ontstaan byvoorbeeld die woord VOLSTRUISEIER!

## Sien ook 
* Palindroom
Martiens Bekker

**Marthinus Johannes Bekker** (3 Mei 1930, Dordrecht - 10 November 1971, Ermelo) was ’n Springbokrugbyspeler wat Suid-Afrika in een toets verteenwoordig het. Bekker se broers en hul suster het Suid-Afrika almal op die sportveld verteenwoordig; Jaap en Dolf Bekker het, soos Martiens, vir die Springbokke uitgedraf.

Op sy beurt het Daan Bekker as bokser by die Olimpiese Spele van 1956 in Melbourne ’n bronsmedalje in die swaargewig-afdeling gewen en dit in 1960 in Rome met ’n silwermedalje opgevolg. Hul suster, Corrie Lategan, het Suid-Afrika op die atletiekbaan in diskusgooi en gewigstoot verteenwoordig.

## Bron 
* *Nóg een van oudste Bokke dood* Beeld 18 Junie 2012

## Eksterne skakels 
*
Palindroom

'n **Palindroom** (vanuit Grieks: *πάλιν*, "opnuut" en *δρόμος*, "(deur)loop"), ook 'n **keerwoord** genoem, is 'n simmetriese volgorde van letters of syfers in 'n woord of 'n getal. Die palindroom bly dieselfde ongeag of dit van links na regs of van regs na links gelees word. Leestekens word nie in ag geneem nie.

 in Oppède, Frankryk.]]

## Woorde 
Voorbeelde van palindroom-woorde:
* dood
* droommoord (sover bekend die langste palindroom-woord in Afrikaans)
* ete
* knalplank
* kok
* lepel
* pap
* papajapap

Asook:

* fokof (kru taal)

## Sinne 
Palindroom-sinne is dikwels absurd, maar af en toe maak hulle op 'n manier wel verrassend sin, soos die bekende Engelse "Able was I ere I saw Elba", wat aan Napoleon toegedig word.
Die volgende voorbeelde van Afrikaanse palindroom-sinne klink bra kru as 'n mens hulle daarmee vergelyk, maar kan dalk tog iemand inspireer om iets pittigers te skep:
* Madam Einger Einstein E. laat Sarel lepel lê. Ras, taal en iets nie reg nie, madam?
* Madagaskar-bees kook see-brak sag, Adam.
* Kaas? Droomsap met ys? Eet Ella papajapap? Alle tee? Sy tem pas moordsaak!

## Getalle 
Voorbeelde van palindroom-getalle:
* 151
* 1001
* 12345678987654321

## Datums en tye 
Voorbeelde van palindroom-datums en -tye
* 11/02/2011 (11 Februarie 2011)
* 21/02/2012 (21 Februarie 2012)
* 10:01 (een minuut oor tien)

## Sien ook 
* Anagram

## Eksterne skakels 
* 
*
Daan Bekker

**Daniel "Daan" Wepener Bekker** (9 Februarie 1932 – 22 Oktober 2009) was 'n Suid-Afrikaanse bokser, wat 'n bronsmedalje tydens die Olimpiese Somerspele in Melbourne en 'n silwermedalje tydens die Olimpiese Somerspele in Rome verower het; beide in die Swaargewig afdeling.

Bekker se broers en hul suster het Suid-Afrika almal op die sportveld verteenwoordig; Martiens, Jaap en Dolf het vir die Springbokke uitgedraf.

Hul suster, Corrie Lategan, het Suid-Afrika op die atletiekbaan in diskusgooi en gewigstoot verteenwoordig.

Bekker was die Suid-Afrikaanse Swaargewig kampioen van 1955–1959 en in 1961.

## Oorlede 
Bekker is oorlede op 18 Oktober 2009.

## Verwysings
Skotse Nasionale Party

Die **Skotse Nasionale Party** (**SNP**; Engels: Scottish National Party; Skots-Gaelies: *Pàrtaidh Nàiseanta na h-Alba*; Skots: *Scottis Naitional Pairtie*) is 'n sosiaal-demokratiese politieke party in Skotland wat die Skotse onafhanklikheid van die Verenigde Koninkryk nastreef.

Die SNP is in 1934 gestig en is sedert Winnie Ewing se baanbrekende oorwinning in die Hamilton-byverkiesing in 1967 ononderbroke in die Parlement van die Verenigde Koninkryk verteenwoordig.

In die algemene Skotse verkiesing van 2007 het die SNP vir die eerste keer die sterkste politieke party in die Skotse parlement geword en 'n minderheidsregering onder leiding van Alex Salmond as Eerste Minister gevorm. Ná die volgende verkiesing in 2011 kon die SNP danksy 'n groot stemverskuiwing 'n meerderheidsregering vorm – die eerste sedert die heropening van die Skotse Parlement in 1999.

Die SNP is tans met 44 van altesaam 59 Skotse setels in die Britse Laerhuis verteenwoordig. Die SNP is daarnaas ook die sterkste politieke groepering in Skotland se plaaslike administrasie en vorm twaalf van altesaam 32 Council Area-regerings in koalisie met ander partye.

## Verkiesingsresultate 
### Algemene verkiesings
Jaap Bekker

**Hendrik (Jaap) Petrus Jordaan Bekker** (11 Februarie 1925, Dordrecht – 6 Augustus 1999, Pretoria) was 'n Springbokrugbyspeler wat Suid-Afrika in vyftien toetse verteenwoordig het. Hy het sy eerste toets op 5 Januarie 1952 teen Engeland gespeel. Sy laaste toets was op 1 September 1956 teen die All Blacks.

In 1956 het Bekker en sy spanmaat Chris Koch die All Blacks in die eerste twee toetse flenters geskrum. Die Nieu-Seelandse bokskampioen Kevin Skinner is vir die derde toets ingeroep. Hy het ongestraf van die een kant van die skrum na die ander kant gewissel. Ná 'n uiters vuil wedstryd het dit gelyk of Bekker uit 'n bokskryt klim. Die Nieu-Seelandse pers dié optrede goedgepraat onder die verskoning dat die Springbokvoorry op hul plek gesit is.

## Familie 
Bekker se broers en hul suster het Suid-Afrika almal op die sportveld verteenwoordig; Dolf en Martiens Bekker het soos Jaap vir die Springbokke uitgedraf. Op sy beurt het Daan Bekker as bokser by die Olimpiese Spele in 1956 in Melbourne ’n bronsmedalje in die swaargewig-afdeling gewen en dit in 1960 in Rome met ’n silwermedalje opgevolg. Hul suster, Corrie Lategan, het Suid-Afrika op die atletiekbaan in diskusgooi en gewigstoot verteenwoordig.

## Verwysings 
## Eksterne skakels 
*
Lintvelde

**Lintvelde** is ’n nedersetting in die munisipaliteit Berkelland in die provinsie Gelderland in Nederland.
Linde, Gelderland

**Linde** is ’n nedersetting in die munisipaliteit Bronckhorst in die provinsie Gelderland in Nederland.
Hypostomus plecostomus

***Hypostomus plecostomus***, die suigbekbaber of gemeenskaplike Pleco, is 'n tropiese vis wat deel uitmaak van die familie van gepantserde babers,  (Loricariidae), weens hul wapens wat soos longitudinale rye skubbe op die boonste dele van die kop en liggaam voorkom. Die onderkant van die buik is egter naak. Hoewel die naam *Hypostomus plecostomus* dikwels gebruik word om te verwys na plecostomi wat in akwariumwinkels verkoop word, is die meeste eintlik lede van ander genera.

## Verspreiding en habitat 
Die *H. plecostomus* is een van 'n aantal spesies wat algemeen na verwys word as "plecostomus" of "gemeenskaplike Pleco" deur viskundiges. Die suigbekbaber is vernoem na sy suier-agtige mond, wat dit moontlik maak om dit te vashou aan 'n oppervlak, sowel as om te hou en rasper by voedsel. Hierdie visse word verkoop wanneer hulle jonk en klein is, maar hulle kan groei tot 'n maksimum grootte van 50 sentimeter (20 duim).

In akwariums word hierdie donker, bodemvoeder, nagtelike baber dikwels aangekoop vir sy vermoë om die alge te vreet om sodoende die vistenks skoon te hou. Naglewend, vermy hulle gewoonlik lig en steek hulself weg in donker plekke, om slegs in die nag uit te kom om te voed. Maar in akwariums, kan hulle geleer word om aktief te wees in die dag. Hulle kan 'n verskeidenheid van toestande verdra. In hul natuurlike habitat, teer hierdie spesie op alge, wateronkruide en ander plantmateriaal en klein skaaldiere. Hulle is sterk alg-eters as hulle nog jonk en klein is. Soos hulle groei, begin hulle om alge uit te faseer. Hulle verkies om waterplante en ander groter voedsel te eet, en kan nie floreer op 'n dieet van slegs alge nie. Hul dieet moet aangevul word met geblansjeerde groen blaargroente soos Romaine slaai, kool en spinasie, sowel as kommersiële tabletvoedsel vir herbivore, soos algewafers, en klein gedeeltes van vleiskos, soos garnale of kril. Terwyl hul goeie algeverbruikers is wanneer jonk, maak hul grootte en eetlus dit onprakties in hierdie rol behalwe vir 'n baie groot akwariums. Trouens, die groot hoeveelheid afval wat 'n volwasse vis produseer kan selfs help om alge te voed en brandstof vir groei te voorsien. Hul rol is meer suksesvol in die gemiddelde stokperdjie-akwarium gevul deur ongewerweldes soos *Caridina multidentata* en verskeie spesies van slakke, of net gereelde onderhoud met 'n alge skraper implementeer. *Otocinclus* spesies, *Ancistrus* spesies en die verwante Loricariids, is meer geskik vir algebeheer in akwariums.

## Teling 
Weens die grootte van hierdie baber wanneer hulle volwassenheid bereik het, vind die mees suksesvolle parings slegs plaas in poele met steil klei- of modderbanke.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Hypostomus-plecostomus.html

## Verwysings
Eufemisme

'n **Eufemisme** of **versagting** is 'n woord, sinsdeel of soms 'n hele sin waarmee iets mooier of vriendeliker voorgestel word as wat dit werklik is. Die felheid daarvan word dus met versagtende woorde of uitdrukkings verbloem.

Eufemismes word gebruik om die negatiewe gevoel wat bedoel word te verdoesel. Woorde of woordgroepe wat as taboe gesien word, word dan vervang met iets wat meer aanvaarbaar sal wees. Met ander woorde: die gebruik van eufemismes word sterk bepaald deur die gevoelswaarde of konnotasie van ander woorde. Dit word dikwels gebruik om die volgende taboes te beskryf: die Opperwese, die duiwel, sondige aktiwiteite, die dood, terminale siektes, fisiese en geestelike afwykings, seks, die skaamdele en uitskeidingsfunksies van die liggaam.

## Etimologie 
Die woord "eufemisme" is afgelei vanaf Griekse *ευφημειν* (*euphemein*), wat beteken "met mooi woorde praat".

## Daaglikse gebruik 
Eufemismes word gebruik om onaangename sake met woorde wat nie aanstoot gee nie te beskryf. Dit word algemeen in politiek en openbare verhoudinge ingespan. 

Voorbeelde:
* *Besuiniging*, beteken besnoeiings weens ekonomiese toestande, ipv om te sê besparings.
* *Om oor die blommetjies en bytjies te gesels*, om die eerste keer vir 'n kind van geslagsomgang te vertel.
* *E-posbemarking*, beteken gewoonlik die grootskaalse verspreiding van SPAM.
* *Etniese suiwering*, in plaas van die grootskaalse uitmoor van 'n bevolkingsgroep (volksmoord).
* *Gehoorgestoord*, as doof bedoel word.
* *Hardhandige ondervraging*, as marteling bedoel word.
* *Heengaan*, as bedoel word dat die persoon dood is.
* *Herorganisasie*, wanneer daar van massa afleggings sprake is.
* *Die houtjas aantrek*, sterwe.
* *Huispersoneel* of a*lgemene assistent* gebruik vir 'n huishulp of die ouer "bediende".
* *Lang vingers*, as na steel verwys word.
* *Ongewenste besoek*, wanneer *inbraak* bedoel word.
* *Prysaanpassing*, beteken meestal dat die prys styg, dus *prysverhoging*.
* *Regstellende aksie*, as rasvoorkeur of diskriminasie bedoel word.
* *Ruskamer*, eerder as om van 'n toilet te praat.
* *Sekswerker*, vir 'n prostituut of hoer.
* *Stille diplomasie*, as goedkeuring en ratifikasie van ongewensde beleid bedoel word.
* *Straatkuns* in stede van *graffiti*.
* *Tussen betrekkings* klink beter as werkloos.
* *Transformasie*, as rewolusie of omverwerping van die huidige bestel bedoel word.
* *Uitsit* klink beter as om 'n dier *van kant te maak*.
* *Visueel gestrem*, as blind bedoel word.
* *Woefkardoes* of *brakkiesakkie*, om van oorskietkos te praat na 'n ete.

## Sien ook 
* Disfemisme, as iets doelbewus kras gestel word.
* Geringstelling, wanneer iets om *ironiese* redes sagter gestel word as wat dit werklik is.
Lichtenvoorde

**Lichtenveerde** is ’n dorp in die munisipaliteit Oost Gelre in die provinsie Gelderland in Nederland.
Wakefield

**Wakefield** is 'n groot nedersetting in die graafskap Wes-Yorkshire, Engeland, wat op die Calderrivier geleë is.
Homograaf

Twee woorde in dieselfde taal is 'n **homograaf** of **ortografiese homoniem** van mekaar as hulle op dieselfde manier geskryf word, maar totaal verskillende betekenisse, klankvorme en dikwels oorsprong het.

## Klemtoonhomograaf 
Sekere homograwe se betekenisse (of funksie) kan onderskei word deur die klemtoon op 'n sekere lettergreep of klankgreep. Die woorde word egter steeds dieselfde gespel. Sulke homograwe staan bekend as 'n *klemtoonhomograwe* of *klemtoonhomogramme*. Enkele voorbeelde:

## Afrikaans 
* Die motor is oor**laai** (te swaar gelaai), ons sal die motor moet **oor**laai (weer laai).
* Die treinbrug oor**span** die kanaal (oorkruis). Die plante gaan verskroei in die son, ons sal 'n seil moet **oor**span (*oor* die plante *span*).
* Jy het twee takies wat jy vir my moet afhandel: jy sal jou sussie se bed skoon lakens moet **oor**trek (*oor* die bed *trek*). Verder is die agterplaas oor**trek** met onkruid (vervuil, versprei), ruk dit met wortel en tak uit.
* Ons is oor**val** met (of deur) briewe (werkwoord). Amper soos 'n onverwagse **oor**val deur vyande (selfstandige naamwoord).
* Die polisieman wil op**sluit** (weier om kop te gee) die verdagte in die gevangenis **op**sluit (agter slot sit).

Soms bring spelhervormings hul eie moeilikheid mee. 

'n Voorbeeld is "die **verwende** kind". 

Met die eerste oogopslag sal 'n Afrikaanssprekende dink aan 'n kind wat besig is met verfwerk (in Nederlands sou die infinitief *verven* die "v" behou het in die adjektief *vervende), maar nou kan dit ook met die tweede lees 'n kind wees wat verwen of bederf word, iets waaraan 'n Nederlander heel eerste sal dink as hy die woord "verwende" sien (in Nederlands die infinitief *verwennen*). Hier is dus duidelik sprake van 'n valse vriend. "Verwende" is in hierdie opsig taamlik formeel in Afrikaans. 

In Nederlands sal mens buitendien praat van "een schilderend kind" ter onderskeid van "een verwend kind" (wat deur ouers bederf word). 

Om hierdie probleem die hoof te bied, kan 'n akuutteken aangebring word: die **verwénde** kind (wat talle geskenke kry), soos ook aangetref word in die Afrikaanse Bybel (1933/1955) in Deuteronomium 28:56:

## Latyn 
* lěvis - lig
* lēvis - glad
* lěgěris - jy word gelees (hede tyd, aanwysende wyse, lydende vorm)
* lěgēris - jy sal gelees word (toekomstige tyd, lydende vorm)
* lēgěris - jy het gelees (voltooide verlede tyd, aanvoegende wyse, bedrywende vorm)

## Sien ook 
* Homoniem, woorde wat dieselfde spelling het en dieselfde klink, maar die betekenisse verskil.
* Homofoon, woorde wat eenders klink, maar die betekenis en spelling verskil.
* Sinoniem, woorde wat dieselfde betekenis het.
* Antoniem, woorde wat die teenoorgestelde betekenis het.

## Verwysings 
## Eksterne skakels 
*